ສຫລ ແລະ ຄິວບາ ບັນລຸຂໍ້ຕົກລົງ ທີ່ຈະເປີດ ສະຖານທູດ ທີ່ ວໍຊິງຕັນ ແລະ ຮາວານາ 
ສະຫະລັດ ​ແລະ ຄິວ​ບາ ​ໄດ້​ຕົກ​ລົງ​ເຫັນ​ດີ​​ ທີ່ຈະເປີດສະຖານທູດ ຢູ່​ໃນ​​ນະຄອນຫຼວງ ຂອງກັນ ແລະກັນ ​ເປັນ​ເທື່ອ ທຳ​ອິດ ໃນຮອບ 50 ກວ່າປີ.
ເຈົ້າໜ້າທີ່ຂັ້ນສູງ ສະຫະລັດ ຄົນນຶ່ງກ່າວວ່າ ສະຫະລັດ ແລະ ຄິວບາ ໄດ້ຕົກລົງເຫັນດີ ຈະເປີດສະຖານທູດຢູ່ໃນນະຄອນ ຫຼວງຂອງກັນແລະກັນ ເປັນເທຶ່ອທຳ ອິດ ໃນຮອບ 50 ກວ່າປີ ທຳນຽບຂາວ ກ່າວວ່າ ປະທານາທິບໍດີ Barack Obama ມີ ແຜນທີ່ຈະກ່າວຖະແຫຼງ ກ່ຽວກັບຄິວບາ ໃນວັນພຸດມື້ນີ້ ຈາກ ສວນດອກກຸຫລາບ ໃນຂະນະທີ່ ລັດຖະມົນຕີຕ່າງປະເທດ ທ່ານ John Kerry ຈະກ່າວຢູ່ທີ່ນະຄອນ Vienna ບ່ອນທີ່ ທ່ານກຳລັງເຂົ້າຮ່ວມ ການເຈລະຈານິວເຄລຍກັບອີຣ່ານ ກະຊວງຕ່າງປະເທດ ຄິວບາ ກ່າວວ່າ ຫົວໜ້າຫ້ອງການ ຮັກ ສາຜົນປະໂຫຍດ ສະຫະລັດໃນນະຄອນ Havana ທ່ານ Jeffrey Delaurentis ຈະນຳ ເອົາເອກກະສານຂອງປະທານາທິບໍດີ Barack Obama ກ່ຽວກັບການອະນຸຍາດໃຫ້ເປີດ ສະຖານທູດຄືນໃໝ່ໄປມອບໃຫ້ໃນວັນພຸດມື້ນີ້ ທ່ານ Obama ແລະປະທານາທິບໍດີຄິວບາ ທ່ານ Raul Castro ໄດ້ປະກາດໃນເດືອນ ທັນວາແລ້ວນີ້ວ່າ ທັງສອງປະເທດ ພ້ອມແລ້ວທີ່ຈະຟື້ນຟູຄວາມສຳພັນ ດ້ານການທູດ ຢ່າງເປັນປົກກະຕິຄືນໃໝ່ທີ່ໄດ້ຖືກຕັດໃນສະໄໝສົງຄາມເຢັນຫລັງ ຈາກການເຈລະຈາ ລັບເປັນເວລາຫລາຍເດືອນ ນັບແຕ່ນັ້ນມາ ບັນດາຜູ້ແທນຂອງທັງສອງຝ່າຍ ໄດ້ພົບປະ ກັນຫລາຍຄັ້ງ ຢູ່ໃນນະຄອນຫລວງຂອງກັນແລະ ກັນ ເພື່ອວາງລາຍລະອຽດ ກ່ຽວກັບ ການເປີດສະຖານທູດຂອງຕົນ ທ່ານ Obama ແລະທ່ານ Castro ໄດ້ພົບປະກັນແບບ ເຊິ່ງໜ້າ ເປັນຄັ້ງປະຫວັດ ສາດ ໃນເດືອນເມສາແລ້ວນີ້ ຢູ່ນອກກອງປະຊຸມສຸດຍອດຂົງ ເຂດທີ່ Panama ຕິດຕາມມາດ້ວຍການລຶບຊື່ຄິວບາ ອອກຈາກບັນຊີສະຫະລັດ ໃນ ການເປັນຜູ້ໃຫ້ ຄວາມອຸປະຖຳຕໍ່ການກໍ່ການຮ້າຍ ຄວາມພະຍາຍາມຂອງທ່ານ Obama ໃນການຍຸຕິການເປັນປໍລະປັກສະໄໝສົງຄາມເຢັນ ປະເຊີນໜ້າກັບກນາຄັດຄ້ານຢ່າງແຮງ ໃນລັດຖະສະພາ ພ້ອມດ້ວຍບັນດາຜູ້ແທນສະພາຫລາຍທ່ານ ທີ່ກ່າວຫາປະທານາທິບໍດີວ່າບໍ່ຫົວຊານຳ ປະຫວັດສິດທິມະນຸດທີ່ບໍ່ດີຂອງຄິວບາ ລັດຖະສະພາທີ່ຄວບຄຸມໂດຍພັກຣີພັບບລິກັນ ສາມາດປະຕິເສດທຶນໃນການສ້າງ ສະຖານທູດໃນຄິວບາ ແລະກີດກັ້ນ ການເລືອກເອົາເອກອັຄະລັດຖະທູດຄົນໃໝ່ປະຈຳຄິວບາ ນອກນັ້ນມັນຍັງມີທ່າ ທາງວ່າ ຈະບໍ່ເຫັນດີຕໍ່ຄຳຮ້ອງຂໍຂອງທ່ານ ໃຫ້ຍົກເລີກການລົງໂທດເສດຖະກິດຕໍ່ຄິວບາ ຜູ້ແທນສະພາຕໍ່າ ພັກຣີພັບບລິກັນ ທ່ານນາງ Ileana Ros-Lehtinen ຊາວອາເມຣິກັນ ເຊື້ອສາຍຄິວບາ ຈາກລັດ Florida ຊຶ່ງເປັນທີ່ຢູ່ຂອງຊາວອົບພະຍົບຄິວບາຢ່າງຫລວງ ຫລາຍ ໄດ້ອອກຖະແຫລງການໃນວັນອັງຄານວານນີ້ວ່າ ສະ ຖານທູດສະຫະລັດ ອາເມຣິກາ ແຫ່ງໃໝ່ໃນຄິວບາ “ຈະບໍ່ຊ່ວຍຫຍັງໝົດແກ່ປະ ຊາຊົນຄິວບາ ແລະມັນເປັນພຽງແຕ່ການພະຍາຍາມຂອງປະທານາທິບໍດີ Obama ທີ່ຈະໄປເລາະຊື້ມູນເຊື້ອເທົ່ານັ້ນ ”